In nomine Domini, amen. Universis presentes litteras inspecturis, nos Hugo miseratione divina episcopus, et nos capitulum Eduense, notum facimus quod cum vir venerabilis Guido de Castro Novo, decanus Eduensis, volens in nostra Eduensi ecclesia cultum divini nominis augmentari et anime sue providere dum vacat, necnon pro remedio anime bone memorie domini Clarambaudi de Castro Novo, quondam decani Eduensis, fratris sui, fundaverit et instituerit in ecclesia beati Lazari Eduensis, prope introitum chori ipsius ecclesie, a parte inferiori a dextris, juxta tumulum bone memorie domine Ysabellis domine Castri Novi, quondam matris ipsorum Clarambaudi et Guidonis, quoddam altare in honore sancte genitricis Marie et sanctorum apostolorum Iacobi et Philippi, institueritque quatuor capellanias ad altare predictum, ac ipsum altare et capellanias ejusdem dotaverit de rebus suis infrascriptis: videlicet, de medietate indivisa universarum rerum que sequuntur sitarum apud Triclins in fauco Mailleii, Cabilonensis dyocesis, que acquisivit ab Aalide, domicella, filia quondam nobilis viri domini Martelli de Mailleio, militis, defuncti, de voluntate, assensu et auctoritate Guillemi de Pontescisso domini de Maigneyo, tunc domicelli, nunc militis, mariti quondam dicte Aalidis: videlicet, de medietate mansi liberorum Guidonis; mansi Macheti; mansi Pioli; item, medietate cujusdam alterius mansi predictorum liberorum dicti Guidonis; mansi dicti Proost; mansi filii Iageti; mansi matris Magnot; mansi dicti Mignot; mansi filie Alme; mansi Henrici Majoris; mansi Iohannis Alme; mansi Stephani Alme; mansi Martini dicti Gerbe; mansi Iaqueti; mansi Guillemi dicti Baul; mansi Sibille; mansi filie Gaiget; mansi Iohannis Clerici; mansi dicti Meit; mansi Rufi; mansi Marterie; mansi Arvieti; mansi dicte Loillee; mansi filii dicte Loillee; mansi Ialipeti; mansi Pelliperie; mansi dicti Fantier; mansi Ardieti; mansi Audrieti; mansi Gaudicheti; mansi Girardi dicti Poit; mansi Textoris; mansi Magneti; mansi Esiale; mansi dicti Maiom; mansi filii Perequet; mansi Iohannis filii Bouart; mansi dicti Osqueleour; mansi Bernardi; mansi Vuillemi Munerii; mansi relicte Martini; mansi Helye Clerici; mansi Monini; mansi Pariseti dicti Forestarii; mansi Andree Villici; mansi Melinete; mansi Thome; mansi filiorum Hugonis; mansi relicte leprosi; mansi relicte Porcherii; mansi Hugonis; mansi neptis Andree Villici; mansi dicte Laboreaul; mansi Petri Forestarii et mansi liberorum Andree, cum medietate indivisa omnium appendiciarum et pertinenciarum dictorum mansorum, et cum medietate furni, dominii et justitie omnium et singulorum predictorum; item, de omnibus que habet, habere potest et debet in dicta villa de Triclins et in omnibus appendiciis et pertinenciis dicte ville; dotaverit etiam dictus Guido predictum altare et ejus capellanias de rebus suis infrascriptis sitis apud Alereium et in parochiatu dicte ville, quas acquisivit a Guioto de Narroces, domicello: videlicet de manso dicti Guillemi et ejus filiastrorum; manso au Loichaerat et Iaquete ejus sororis; manso Anserici Paguillot et ejus sororie; manso Guillemi Letaul; apud Angustam: manso Galteri Doillart; manso dicti Morant ejus consanguinei; apud Huilleyum: manso uxoris quondam Naudeti de Molendino; manso Perrini de Vilers et Seguini ejus fratris; manso liberorum Perrini de Pratis; manso dicti Iornaut et manso dicti Ragot; et de hiis que sibi debentur in dictis mansis, videlicet de quolibet focum tenente in dictis mansis, tres corveias quolibet anno de suis animalibus pro terris ipsius arandis et excolendis, messonando et fenando, et unam gallinam costumalem: et de justitia magna et parva, de jure manusmortue et de talliis alto et basso que habet jure dominii in dictis mansis, hominibus in eis commorantibus, tenementis, appendiciis et pertinenciis eorumdem, et etiam de costumis et censibus quos ipsi Guidoni debent isti qui sequuntur, supra bona infrascripta: videlicet, dictus li Pullaz de Huilleyo, unum bichetum avene et tres denarios super domum suam et super ortum suum; Galterus de Furno, unum bichetum avene et tres obolos super ortum des Closers; Iohannes dictus Chassete et liberi Forestarii, tres denarios super tenementa sua ad Natale Domini singulis annis solvendos; Perrinus et Iohannes, quatuor denarios super ortum suum des Pontoz; mansus dicti Guillemi et suorum filiastrorum, duos bichetos avene et tres denarios; Galterus Doillarz, duos bichetos avene, duos denarios et obolum super tenementum suum; dictus Moroz, duos bichetos avene, duos denarios et obolum super tenementum suum; item, de quadam petia terre duodecim jornalia continente, sita in finagio de Vauburrot; item, de quadam sectura prati sita in praeria que dicitur Brolium de Alereio; item, de quodam nemore sito versus Angoste, in loco qui dicitur es Essartz, circa quatuor jornalia continente; item, et de feodis que ab ipso Guidone tenent Iohannes de Braignom, domicello, et Iohanneta ejus soror; dotaverit etiam dictum altare et ejus capellanias de hiis que in dicto parochiatu de Alereio acquisivit a predicto Iohanne de Braignom, videlicet de quodam campo sito in finagio ubi dicitur sus lou tertre, inter terram dicte Ponom et terram dicti Remigie; item, de quodam orto qui vocatur ortus Philipi, sito juxta mansum dictorum es Genevois ex una parte, et ortum dicti Chardebeuf ex altera; item, de sexta decima parte prati pro indiviso quod vocatur Brolium dominorum de Alereio, quod pratum situm est ultra Alereium prout itur apud Marcianges, juxta ortos de la ruee ex una parte, et juxta terram dictorum es Chevriaus ex altera; item, de octava parte terciarum que vocantur tercie communes; item, de tercia parte duarum secturarum prati cum dimidia sectura sita in finagio de Huilleio, in loco qui dicitur es Praeles, juxta pratum liberorum dicte la Douce ex una parte, et pratum dicti Coichet ex altera, prope pratum dictum en Seaulme et pratum liberorum Perrini Morandi, salvis tamen duobus bichetis avene costumalibus ad mensuram Arneti super dictum ortum Philipi capitulo Sedelocensi annuatim persolvendis, in quibus omnibus supradictis dominium et justiciam omnimodam obtinet idem Guido; dotaverit etiam idem Guido dictum altare et ejus capellanias de viginti duobus sextariis frumenti ad mensuram Arneti, annui et perpetui redditus, quos acquisivit a Guillemo de Angusta, domicello, que viginti duo sextaria frumenti sita sunt et affectata imperpetuum apud Angoste, in parochiatu de Alereio super res infrascriptas que sunt predicti Guillemi, domicelli: videlicet super tres partes manerii dicti Guillemi de Angosta, domorum et nemorum circumadjacentium; item, super medietatem domus ejusdem cooperte de tegulis ibidem site; item, super domum ejus ibidem sitam ante bordam novam, que domus cooperta est de stramine; item, super mansum dicti Boteaul Forestarii; mansum qui quondam fuit dicti Bernardet; mansum qui quondam fuit Perrelli Morini; mansum Girardi Grontart; mansum Bernardi Penee; mansum dicte Geliem, et super omnes appendicias et pertinencias et omnia jura eorumdem; item, super campum dicti Guillemi dictum dou Douey, campum dictum de la Botoniere et campum de murgeriis; item, super partagium dicti Guillemi nemoris siti prope dictos murgerios; item, super terram dicti Guillemi dictam de Vinea; pratum dicti Guillemi dictum Tireassoy; partagium suum pratorum sitorum desuper dictum pratum de Tireassoy; partagium suum de Sarreta et generaliter ac specialiter super totam hereditatem suam et omnia jura quam et que tenet et habet idem Guillemus seu alter pro eo in toto parochiatu de Alereio, tam in hominibus, domibus, mansis, tenementis, terris, pratis, nemoribus, usagiis, planis, pascuis, decimis, terciis, aquis, aquarum decursibus, stagnis, molendinis, censibus, costumis, justicia magna et parva, quam aliis rebus et juribus quibuscumque; dotaverit etiam dictus Guido dictum altare et ejus capellanias de rebus suis omnibus infrascriptis quas acquisivit in villa, potestate et finagio de Marigneo super Yonam, Nivernensis dyocesis, de propria sorte sua, nomine decani et capituli Eduensis, a Stephano Clerico, filio quondam defuncti Perrini quondam prepositi de Marigneo super Yonam, Nivernensis dyocesis, et Maria ejusdem Stephani uxore: videlicet de duodecim libris annui et perpetui redditus monete currentis in comitatu Nivernensi, percipiendis annuatim a Iohanne filio quondam defuncti Renaudi quondam prepositi de Marigni, fratris quondam ipsius Stephani et ab ipsius Iohannis heredibus, pretextu et ratione tocius juris et actionis quod et quam idem Stephanus olim habuit et habere potuit et debuit, habebat et habere poterat et debebat quacumque ratione seu causa tacita vel expressa in prepositura, forestaria et servienteria de Marigni super Yonam et in appendiciis et pertinenciis ipsarum prepositure, forestarie et servientarie predictarum; item, de quadam domo sita in villa de Marigni, cum orto et virgulto circumquaque dictam domum existentibus, sita juxta ripperiam Yone ex una parte, et juxta viam publicam per quam inceditur ab ecclesia de Marigni ad molendina dou Biez ex altera, ac etiam inter domum de tegulis coopertam que quondam fuit dicti Renaudi fratris quondam ipsius Stephani; item, de quodam virgulto sito juxta ripperiam Yone ex una parte, et juxta sallices decani et capituli ecclesie Eduensis ex altera; item, de quodam prato sito juxta dictum virgultum ex una parte, et rivum qui dicitur rivus de Prato Guberti ex altera; item, de quadam pecia terre sita juxta dictum rivum ex una parte, et juxta terram liberorum defuncti quondam Radulphi Girardi ex altera; item, de quadam pecia terre que dicitur Campus Beluini sita juxta ripperiam Yone ex una parte, et juxta locum qui dicitur Pastorale sive Paasquiz dou Biez ex altera; item, de quadam pecia vinee sita in finagio de Rovreio, juxta viam publicam per quam inceditur communiter de Marigni apud Savigni ex una parte, et juxta terram liberorum Garnerii dicti Diart ex altera; item, de quadam vinea sita in finagio dicto Petitmiredeo, juxta vineam liberorum Stephani dicti Lamart ex una parte, et juxta viam publicam per quam inceditur de Marigni apud Chaumetum ex altera; item, de quadam pecia terre sita in territorio de la Retille, juxta terram Renaudini dicti Matre ex una parte, et juxta terram dicti Leporis ex altera; item, de quadam pecia terre sita in territorio de Essartis, juxta terram Lusci de Bello Respectu ex una parte, et juxta terram Bonete quondam uxoris domini Iohannis de Marigni ex altera; item, de sexta parte cujusdam prati siti in praeria dicti Amont, juxta pratum dictum de feodo ex una parte, et juxta sallices de Proie ex altera; dotaverit insuper dictus Guido dictum altare et ejus capellanias de rebus suis infrascriptis quas cum bone memorie Clarambaudo fratre suo predicto apud Auceium communiter acquisivit et edificavit ibidem et in appendiciis et pertinenciis ejusdem ville de Auceio: videlicet de tercia parte indivisa cujusdam prati siti apud Auceium retro domum heredum dicti Hugoineti, quod vulgariter pratum illorum de Grangia nuncupatur, cum appendiciis et pertinenciis ipsius tercie partis dicti prati, quam terciam partem dicti prati dictus Clarambaudus frater quondam dicti Guidonis de bonis ipsorum communibus acquisivit tempore quo vivebat, nomine ecclesie Eduensis, ab Hugueta filia quondam Hugoineti de Auceio defuncti; item, de alia tercia parte dicti prati indivisa, quam titulo pignoris seu ypothece obligatam tenet idem Guido ab Aramburge filia quondam Hugoineti de Auceio defuncti, nomine ecclesie Eduensis, que tercia pars est de feudo dicte ecclesie Eduensis, pro viginti sex libris Vien. tunc currentium: quam summam pecunie predictus Clarambaudus, decanus, frater quondam dicti Guidonis, eidem Aramburgi mutuo tradidit in pecunia numerata, nomine ecclesie Eduensis, de bonis ipsi et dicto Guidoni communibus; volueritque dictus Guido ipsam pecunie summam converti ad emendos redditus pro utilitate dicti altaris et capellaniarum ejusdem, quancito predictam terciam partem dicti prati redimi contigerit ab eadem Aramburge vel a causam habentibus ab eadem; dotaverit etiam dictus Guido dictum altare et ejus capellanias de rebus suis infrascriptis sitis in villa de Auceio predicta seu finagio dicte ville, videlicet, de quodam manso qui dicitur mansus Bartholomei filii quondam Ragerii, sito in villa de Auceio et finagio dicte ville, inter mansum Galteri Textoris et mansum Hugonis Guiete et fossatum fortalicii dicte ville, quem mansum acquisivit ab Hemonino de Auceio, clerico; item, de sex bichetis avene costumalibus annui redditus sitis super dictum mansum, appendicias et pertinencias ejusdem; item, et de una gallina costumali sita super dictum mansum; item, de triginta denariis censualibus quos ipsi Guidoni debent homines de la Porcerece; item, de medietate terciarum dictarum es Aliarz: quos sex bichetos avene, gallinam, triginta denarios et medietatem terciarum predictarum es Aliarz acquisivit idem Guido ab Hemonino predicto; item, de stagno suo magno et de molendino dicto stagno contiguo, que stagnum et molendinum sita sunt in finagio de Auceio in loco qui dicitur es Prez de Chenaul; item, de quodam alio molendino suo sito in finagio de Auceio subtus stagnum de Agusie, prope molendinum Renaudi de Auceio dicti Forestier: que stagnum et molendina cum predicto Clarambaudo decano, quondam fratre suo, de bonis ipsorum communibus acquisivit idem Guido ac etiam edificavit; voluerit etiam et instituerit dictus Guido quod cum capellani ad dictum altare in dictis capellaniis fuerint instituti, quod ipsi ad omnes horas canonicas singulis diebus veniant in dictam ecclesiam beati Lazari, et non alibi, cum aliis capellanis dicte ecclesie in choro audituri divinum officium, sive magnus conventus ibidem fuerit sive parvus: et quod, in choro celebratis Matutinis canonicis et peractis, dicti capellani ante dictum altare Matutinas et Primam de beata Virgine celebrent: deinde in prima pulsatione Prime, ad dictam ecclesiam ante dictum altare conveniant, Terciam de beata Virgine cantaturi, et quod statim ebdomadarius missam cum cantu de beata Virgine, aliis tribus suis consociis presentibus, quolibet die celebret, ac horam meridianam statim post missam sine cantu similiter celebrent: deinde, hora nona canonica seu vigiliis pro defunctis in dicto choro a conventu celebratis, dictic apellani ante dictum altare horam nonam, Vesperas et Completorium, cum cantu, de beata Virgine die qualibet celebrent; item, voluerit ac instituerit dictus Guido quod in qualibet ebdomada, scilicet die lune, die mercurii et die veneris, post Matutinas et Primam beate Virginis, ante dictum altare officium pro defunctis videlicet, vigilias de tribus psalmis et tribus lectionibus cum Laudibus, scilicet die lune de tribus psalmis et tribus lectionibus primi nocturni vigiliarum, die mercurii de tribus psalmis et tribus lectionibus secundi nocturni, et die veneris de tribus psalmis et tribus lectionibus tercii nocturni vigiliarum, celebrent pro defunctis, sine cantu: quorum capellanorum, excepto ebdomadario, unus die lune, alter die mercurii et alius die veneris missam pro defunctis submissa voce a Matutinis usque ad pulsationem Prime, qua hora voluerit ad dictum altare teneatur per se vel per alium celebrare; voluerit ac instituerit dictus Guido quod in Nativitate Domini et in quatuor sollempnitatibus beate Marie Virginis et infra octabas dictarum sollempnitatum, quando hore beate Marie Virginis in choro decantabuntur, quod tunc dicti capellani ante predictum altare, exceptis missis et officio mortuorum, dictas horas beate Marie Virginis decantare minime teneantur: et sic ordinationem istam voluerit et instituerit teneri perpetuo et servari; voluerit etiam et instituerit dictos quatuor capellanos ad peragendum istud officium, tam in horis quam missa die qualibet insimul interesse; voluerit insuper et instituerit dictus Guido quod dicti capellani personaliter intersint, una cum vicario et aliis capellanis in ecclesia Eduensi beneficiatis, in processionibus que cothidie fiunt post matutinas et post vesperas ad altare beati Iohannis Evangeliste, et in processionibus generalibus que fiunt post Terciam singulis diebus dominicis et festivis, necnon in processionibus que fiunt extra claustrum, videlicet in Quadragesima, Ramis palmarum, in Rogationibus et in vigilia apostolorum Petri et Pauli, nisi corporis infirmitate vel alio impedimento canonico fuerint impediti: quod si forte, quod absit, acciderit, tunc per alium seu per alios in premissis et quolibet premissorum deservire possint seu facere deserviri; voluerit insuper et instituerit dictus Guido quod de dictis quatuor capellanis, unus post alium in officio beate Marie Virginis predicto, tam in horis quam in missis suam ebdomadam integre faciat et perficiat, et quod ipsi capellani seu alter eorum pro negotiis suis seu alienis ecclesiam dimittere nequeant seu nequeat in anno preterquam per quadraginta dies tantum, nisi decani et capituli ecclesie Eduensis qui pro tempore fuerint voluntate processerit et assensu; reservaverit etiam dictus Guido penes se potestatem, quamdiu vitam duxerit in humanis, dispensandi cum predictis capellanis vel cum quo de ipsis dispensare voluerit ut ipsi capellani qui per ipsum ad dictum altare instituentur vel alter ipsorum cum quo super hoc dispensaverit per se vel per alium, divinum officium et alia exequantur et de premissis quod sibi visum fuerit relaxandi, quamdiu vitam duxerit in humanis, non obstante juramento ipsorum capellanorum, potestate hujusmodi suis successoribus minime reservata, necnon quod dicti capellani cum in dictis capellaniis fuerint instituti et eorum successores pro tempore instituti jurent in capitulo Eduensi in manu decani Eduensis pro tempore existentis, vel majoris persone ecclesie Eduensis, absente decano, ad sancta Dei Evangelia, fidelitatem ecclesie Eduensi: et quod dictis decano et capitulo tanquam dominis suis obedient in licitis et honestis, et salva auctoritate majorum suorum ac predictum officium, et premissa omnia bene et fideliter exequentur; voluerit insuper et instituerit dictus Guido quod dictarum capellaniarum collatio ad ipsum Guidonem pertineat, quamdiu vitam duxerit in humanis, et post decessum ipsius Guidonis, ad dominum Helyam de Suilleyo fratrem suum et ad Guidonem, Milonem et Symonem de Castro Novo, fratres, canonicos Eduenses, nepotes suos, et ad illum qui supervixerit de eisdem, quamdiu erunt canonici Eduenses; voluerit insuper dictus Guido quod si Perrinum de Castro Novo, clericum, nepotem suum et fratrem predictorum Guidonis, Milonis et Symonis, contigerit in futurum esse canonicum Eduensem, quod collatio hujusmodi ad ipsum Perrinum una cum predictis Helya, Guidone, Milone et Symone pertineat, modo et forma quibus superius est expressum; voluerit etiam dictus Guido quod post decessum suum et dictorum fratris et nepotum suorum, collatio predictarum capellaniarum ad decanum et capitulum Eduense communiter deveniat, et quod ad ipsos decanum et capitulum capellanorum in dictis capellaniis institutio et destitutio pertineat, et quod in dictis capellaniis instituantur et institui possint quatuor capellani ydonei et non plures. Et nos Hugo episcopus et capitulum ecclesie Eduensis predicti, attendentes fundationem, institutionem et dotationem et alia supradicta nostre ecclesie Eduensi fore utilia, predictas fundationem, institutionem ac omnia alia et singula supradicta rata et grata habuerimus, voluerimus, laudaverimus ac etiam confirmaverimus et bona fide promiserimus quod contra premissa vel aliquod premissorum non veniemus in futurum, nisi de dicti Guidonis volontate processerit et assensu. Sed quia quandoque quod quis benigne concessit, utilitate suadente, illud convertat in melius, et quia nonnulla que placuerant aliquando postmodum displicent et interdum illud dificile cernitur quod ante facile videbatur: ideo nos super fondatione, institutione et dotatione et aliis supradictis a dicto Guidone decano, ut premissum est, ordinatis, attendentes quod posset accidere in futurum quod capellani ad dictum altare instituendi in capellaniis predictis non possent res predictas dicto altari et ejus capellaniis collatas manutenere et defendere salvas, pro eo quod in locis ubi sunt site res prenominate de quibus dictus Guido decanus dotavit altare predictum et quas eidem altari ac capellaniis ad dictum altare institutis et capellanis in eisdem instituendis concessit, ut superius est expressum, ecclesie Eduensi perpetuo remaneant, quas ipsa ecclesia sibi manutenere poterit ac etiam deffendere. Capellani vero ad dictum altare in dictis capellaniis instituendi et successores eorum loco et vice rerum [...]